b"\n_START_ARTICLE_\nManika (\xc5\xa1arvas)\n_START_PARAGRAPH_\nManika (lot. manica 'rankov\xc4\x97')\xc2\xa0\xe2\x80\x93 gele\xc5\xbeinis ar bronzinis rankos \xc5\xa1arvas su i\xc5\xa1lenktomis u\xc5\xbesiklojan\xc4\x8diomis metalin\xc4\x97mis plok\xc5\xa1t\xc4\x97mis, pritvirtintomis prie odini\xc5\xb3 juost\xc5\xb3. Manikas naudojo gladiatoriai krupeliarijai, o v\xc4\x97liau\xc2\xa0\xe2\x80\x93 kareiviai.\n_START_SECTION_\nKilm\xc4\x97 ir ankstyvasis naudojimas\n_START_PARAGRAPH_\nRom\xc4\x97n\xc5\xb3 kariuomen\xc4\x97 21\xc2\xa0m. e. m. Floro ir Sakroviro mai\xc5\xa1te kov\xc4\x97si su krupeliarijais. Trajano dak\xc5\xb3 kar\xc5\xb3 metu rom\xc4\x97n\xc5\xb3 kariai vilk\xc4\x97jo trumparankoves lorikas segmentatas, o rankas nuo falks\xc5\xb3 saugojo manikos. Falksais, turin\xc4\x8diais pjautuvi\xc5\xa1kas gele\xc5\xbetes, b\xc5\xabdavo \xc4\xafmanoma atakuoti k\xc5\xabno dalis u\xc5\xbe skydo. Manikos ir antblauzd\xc5\xbei\xc5\xb3 naudojim\xc4\x85 paliudija keli bareljefai ant Trajano laik\xc5\xb3 paminkl\xc5\xb3 (Trajano Trof\xc4\x97jo ir Trajano Kolonos), bet, matyt, tada manikas naudojo legionieriai, bet ne auksiliarijai. Tai rodo, kad manikos buvo naudotos Dakijos kampanijoje, bet n\xc4\x97ra ai\xc5\xa1ku, kiek pla\xc4\x8diai tada jas naudojo.\n_START_SECTION_\nPaplitimas ir v\xc4\x97lesnis naudojimas\n_START_PARAGRAPH_\nManik\xc5\xb3 liku\xc4\x8diai aptikti Britanijoje, Austrijoje, prie Dunojaus, Ispanijoje, Rumunijoje. Tai rodo, kad I a. Romos kariuomen\xc4\x97 pla\xc4\x8diai naudojo manikas. Skulpt\xc5\xabra Alboje Julijoje rodo, kad manikas naudojo ir II\xe2\x80\x93III a. Yra atvaizd\xc5\xb3 su manikomis i\xc5\xa1 ma\xc5\xbedaug 400\xc2\xa0m. e. m."